આવા સંજોગોમાં મુંડા પણ અલગ પક્ષ બનાવી શક્યા હોત, પણ તેમણે બદલાયેલી હવાને પારખીને અવગણના છતાં ભાજપમાં જ રહેવાનું નક્કી કર્યું હતું. ભાજપમાં જ તેમણે ધીમે ધીમે પોતાનું જૂથ ઊભું કર્યું છે. રઘુવર દાસને એમ હતું કે મુંડાને કોરાણે કરી દેવાયા છે, પણ મુંડાએ ચૂપચાપ એક બાજુ બેસીને ધીમે ધીમે પોતાના ટેકેદારો પક્ષમાં તૈયાર કર્યા છે. મોકો જોઈને તેઓ ઘા મારશે તેની ગંધ મોવડીઓને આવી ગઈ તેના કારણે જ હવે અર્જુન મુંડાનું માહાત્મ્ય થવા લાગ્યું છે.